**TEENUSE OSUTAMISE LEPING**

31.12.2016

## 1. LEPINGU POOLED

|  |  |
| --- | --- |
| **Teenuse Pakkuja (edaspidi Pakkuja)**Ärinimi **ANTROTSENTER OÜ**Registrikood **12062443**Aadress **Ülesõidu 7B, KEILA 76608, Eesti**Esindaja **Kerli Paejärv**Esinduse alus **Põhikiri**Arvelduskonto nr **EE562200221051777352**Kontaktisik **Urmas Paejärv**E-postiaadress **info@antrotsenter.ee**Telefon **+3725518729** | **Ürituse korraldaja (edaspidi Korraldaja)**Ärinimi Registrikood Aadress Esindaja Esinduse alus **volitus/põhikiri**Arvelduskonto nr **EE**Kontaktisik E-postiaadress info@korraldaja.ee Telefon  |

## 2. LEPINGU EESMÄRK

Lepingu eesmärgiks on sätestada Poolte vastastikune koostöö seonduvalt Pakkuja poolt Korraldajale Teenuse osutamisega ning leppida kokku sellega seonduvad Poolte vastastikused õigused, kohustused ja vastutus.

## 3. VOLITUS

Lepingu sõlmimisega volitab Korraldaja Pakkujat võtma vastu Maksja (isik, kes osaleb Korraldaja üritusel ning maksab registreerimisel osalustasu) poolt tasutava tehingu summa.

Teenus peatatakse, kui Korraldaja ei oma põhikirjalist õigust/ kehtivat volitust rahalisi kohustusi võtta.

Korraldaja kinnitab Lepingu allkirjastamisega, et tema poolt Lepingus esitatud andmed on õiged, tõesed ja terviklikud ning ta ei tegele alkoholi-, tubakatoodete või muu teenuse või toote pakkumisega, millega tegelemiseks puudub litsents, tegevusluba või on vastuolus seadusega.

## 4. TEENUS

Korraldaja ürituse info esitlemine ürituste loetelus, osalejate andmete ning osalustasude kogumine veebikeskkonnas.

Makseviisid on seotud Maksekeskuse teenustega: <https://maksekeskus.ee/service/pangalink/>

Seotud tehniline tugi veebikeskkonna kasutamiseks.

## 5. TEENUSE HIND JA TASUMINE

Pakkuja kannab Maksjate poolt tasutud ja Pakkujale laekunud tehingu(te) summa üle Korraldaja arvelduskontole hiljemalt 5 päeva jooksul iga ürituse toimumise kuupäevast.

Pooled tasaarvestavad.

Rahalise kohustuse täitmisega viivitamise korral on õigus nõuda viivist 0,05 % kalendripäeva eest õigeaegselt tasumata jäänud summast alates rikkumise hetkest kuni summa täieliku tasumiseni.

Pakkuja teavitab hinnamuutusest Korraldajat elektronposti kaudu ette vähemalt 2 kuud.

Pakkuja ei tee raha tagastusi Maksjale. Kõik Maksjate nõuded edastatakse Korraldajale.

## 6. TEAVITAMINE

Pool teeb teise Poolega mõistlikku koostööd, mis on vajalik Lepingust tulenevate kohustuste täitmiseks ning teavitavad üksteist kõigist asjaoludest, mis takistavad Lepingu eesmärgi täitmist.

Teadete edastamine toimub lepingus märgitud kontaktandmete kaudu.

Pool informeerib teist Poolt viivitamatult mistahes seotud takistusest või võimalikust takistusest Lepinguliste kohustuste täitmisel.

Pooled käituvad lähtuvalt hea usu ja mõistlikkuse põhimõtetest vältimaks mistahes kahju tekkimist.

Pooled teatavad esimesel võimalusel igast asjaolust, mis kahjustavad või võib kahjustada Poolte infosüsteeme või Lepingu täitmist, samuti asjaoludest, mis võivad olla vajalikud Poolte tehniliste lahenduste ja süsteemide turvaliseks töötamiseks, hoolduseks või rikke kõrvaldamiseks.

## 7. KONFIDENTSIAALSE INFO KASUTAMINE

Pooled hoiavad Maksja konfidentsiaalse teabe konfidentsiaalsena ja ei avalda seda mistahes viisil kolmandale isikule ega avalikkusele ning võtavad tarvitusele kõik mõistlikud ettevaatusabinõud, et oma tegevuse või tegevusetuse tagajärjel on info levik kaitstud.

Pool kohustub seadusest tulenevatel juhtudel vastavat teavet avaldama alati minimaalselt nõutavas mahus, võimaluse korral üldistatud kujul koos märkega „konfidentsiaalne“.

Konfidentsiaalse info kasutamise keeld ei laiene Poole töötajatele ja muudele Lepingu täitmisega seotud isikutele tingimusel, et Pool tagab nimetatud isikute poolt Konfidentsiaalse Teabe hoidmise, samuti Poole audiitoritele, õigusnõustajatele ja pankadele, kellele laieneb vaikimiskohustus.

Pakkuja kinnitab, et ta informeerib enne Maksja sisenemist Maksekeskkonda iga Maksjat nõuetekohaselt, mis võimaldab Pooltel töödelda Maksja isikuandmeid vajalikul viisil, vormis ja ulatuses.

## 9. LEPINGU JÕUSTUMINE, MUUTMINE, LÕPETAMINE

Leping jõustub Poolte poolt allakirjutamise hetkest.

Muutmisettepanek tuleb teisele Poolele esitada kirjalikult taasesitatavas vormis. Muutmisettepanekule tuleb vastata kümne tööpäeva jooksul.

Lepingu võib lõpetada Poolte kokkuleppel igal ajal.

Pakkuja kustutab kasutajakonto, kui seda ei ole kasutatud rohkem, kui kaks aastat.

Lõpetamise teate saatmisel teisele Poolele, loetakse mittevastamisel leping lõppenuks 10 tööpäeva pärast.

Lepingu lõppemisel täidavad Pooled rahalised kohustused teise Poole suhtes 10 tööpäeva jooksul. Leping lõpeb, kui rahalised kohustused on täidetud.

## 10. LÕPPSÄTTED

Lepingu moodustavad lahutamatu tervikuna leping, muutmised ja lepingu lisad.

Lepingu rikkumine on vabandatav vääramatu jõu (force majeure) asjaolude tõttu.

Juhul, kui mõni Lepingu säte osutub kas osaliselt või täielikult kehtetuks, siis ei mõjuta see kogu Lepingu kehtivust, välja arvatud juhul, kui konkreetse sätte kehtetuse tulemusena kaotavad Pooled huvi Lepingu täitmise vastu või kui kehtetu säte toob kaasa sedavõrd olulise muudatuse, et Lepingu muude sätete edasikehtimine oleks ilmselgelt ebamõistlik. Sellisel juhul kohustuvad Pooled ühiselt tegutsema, et asendada kehtetu Lepingu säte kehtiva sättega, mis on kooskõlas Lepingule kohaldatava õigusega ning vastab võimalikult suures ulatuses Poolte esialgsele tahtele.

**Lepingu allkirjad**

Pakkuja ANTROTSENTER OÜ Korraldaja KORRALDUS OÜ

Juhataja \_

Kerli Paejärv Korraldaja Esindaja

(allkirjastatud digitaalselt) (allkirjastatud digitaalselt)